Попово Езеро

Поповото Езеро ― ледничко езеро сместено во северниот дел на планинскиот венец Пирин, Пиринскиот дел на Македонија, Бугарија. Тоа е едно од единаесетте Попови Езера. Езерото и неговата околина се едни од најпознатите места за летен туризам во Националниот парк Пирин. Се наоѓа на дното на циркот Поповски и е опкружен со врвовите Сиврија (2.591 м), Џано (2.668 м), Кралев Двор (2.680 м), Момин Двор (2.723 м) и Џенгал (2.730 м).

Езерото се наоѓа на надморска височина од 2.234 м. Поповото Езерото е најголемо во Пиринско по површина и волумен, а воедно и најдлабоко во масивот. Има облик на неправилен петаголник и има мало островче. Максималната должина е 480 м; ширината е 336 м. Неговата површина е 123.600 м2, што го става на четвртото место меѓу ледничките езера во Бугарија по вкупна површина, по Смрадливото Езеро, Горното Рибино Езеро и Близнакот, сите во планинскиот венец Рила. Со длабочина од 29,5 м тоа е второ најдлабоко во земјата по езерото Окото на Рила, кое достигнува длабочина од 37,7 м. Неговиот волумен е околу 1.270.000 м3. Во лето температурата на водата достигнува 14-16 °C на површината и се намалува на 5–6 °C во подлабоките слоеви.

Поповото Езеро ја добива водата од врнежите, снежните врнежи и два ситни извори кои се влеваат во јужниот крај на езерото. Најголемо количество вода може да се забележи во доцна пролет при топењето на снегот од околните врвови. Водата што се излева од езерото ја создава реката Ретиже, десна притока на Места. Ретиже тече до седумте Рибји Поповски Езера и го исцедува целиот цирк Поповски. Областа околу езерото е преполна со ливади и планински бор (кривул), чија старост на места е над 100 години.

На македонски јазик името на езерото значи езеро на поп. Постојат две легенди за неговото потекло. Според попознатото, поп се фрлил во вода затоа штоОсманлиите ја навредувале неговата ќерка. Неговата капа излегла на површина и го направи малото островче среде езерото. Другата легенда предложува дека по христијанизацијата на Бугарија во 9 век, еден свештеник решил да се искачи на планината Пирин и да го протера словенскиот бог Перун. Го нашол, но Перун се налутил од неговата дрскост и го фрлил во езерото. Повторно, неговата капа излегла од водата и го створила островчето.

 Галерија 

 Наводи 


 Книжевност 



Категорија:Езера на Пирин